Dani Karavan no Memorial da Brigada Negev
**Daniel Karavan** (en hebreo: *דני קרוון*), coñecido como Dani Karavan, nado en Tel Aviv (Israel) o 7 de decembro de 1930 e finado na mesma cidade o 29 de maio de 2021, foi un escultor e artista plástico israelí cuxas obras se caracterizan por seren monumentais e integradas na paisaxe.

Traxectoria
-----------

Os seus pais, Abraham e Zehava Karavan, eran de orixe polonesa e emigraran a Israel en 1920. Dani naceu en 1930 en Tel Aviv, onde o seu pai traballou a mediados do século XX como arquitecto da cidade. Comezou a estudar pintura con 14 anos aprendendo dalgúns artistas locais, tanto na súa cidade natal como na Academia Belazel de Artes e Deseño Xerusalén. En 1948 participou na fundación do kibbutz Harel onde viviu ata 1955 traballando como pintor. Posteriormente, na década de 1950 trasladouse a Europa para completar a súa formación artística, estudando a técnica do fresco na Accademia di Belle Arti de Florencia e debuxo na Académie de la Grande Chaumière de París. 

Inicialmente interesado pola arte mural, nos anos 60 fixo os seus primeiros traballos de sona. Un exemplo é un baixorrelevo da parede frontal da sala de sesións da Knesset, para o que volvería a traballar en 1990 para a decoración do auditorio. Logo de reparar que os materiais de construción empregados en Israel non eran axeitados para a decoración mural, centrouse na escultura. A súa primeira obra de envergadura foi o Monumento á Brigada Negev, un memorial para soldados israelís nun combate na Guerra árabe-israrelí de 1948, preto de Bersebá. Foi a primeira mostra da súa especialización en facer obras monumentais con materiais brutos como o cemento pero que se integren na paisaxe e natureza circundante. Participou na Bienal de Venecia de 1976 e na Documenta 6 de Kessel (1977) o que lle deu proxección internacional a súa obra. Ao longo da súa carreira fixo intervencións escultóricas en Alemaña, Corea do Sur, Dinamarca, España, Francia, Italia Suíza, Xapón, ademais de en Israel. Diferentes distincións recoñeceron a Dani Karavan como por exemplo o Premio Israel de 1977, a Praemium Imperiale en 1998, a Medalla Goethe en 1999, Premio Michelangelo en 2005, a Lexión de Honra en 2014 ou o Premio Nacional de Cultura de Cataluña de 2016. 

Estaba casado e era pai de tres fillos.

Notas
-----

1. ↑  "Israeli sculptor Dani Karavan dies aged 90". *dpa International* (en inglés). Consultado o 2021-05-29.
2. 1 2  "Biography – Dani Karavan". *www.danikaravan.com*. Consultado o 2021-05-29.
3. ↑  "Lexicon of terms: Dani Karavan". *Knesset*. Consultado o 29-05-2021.
4. ↑  "Israeli sculptor Daniel Karavan dies at 90". *The Jerusalem Post*. 29-05-2021. Consultado o 29-05-2021.
5. ↑  "Iconic Israeli memorial celebrates 50 years". *Haaretz.com* (en inglés). Consultado o 2021-05-29.
6. ↑  "documenta 6 - Retrospective - documenta". *www.documenta.de*. Consultado o 2021-05-29.
7. ↑  "Works – Dani Karavan". *www.danikaravan.com*. Consultado o 2021-05-29.
8. ↑  "Dani Karavan - Praemium Imperiale". *www.praemiumimperiale.org* (en inglés). Consultado o 2021-05-29.
9. ↑  "Israeli sculptor Dani Karavan dies aged 90". *dpa International* (en inglés). Consultado o 2021-05-29.
10. ↑  "Dani Karavan, el primer estranger en rebre un Premi Nacional de Cultura". *Nació Digital* (en catalán). 9-6-2016. Consultado o 29-05-2021.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Dani Karavan Modificar a ligazón no Wikidata*** |

### Ligazóns externas

* Páxina web do artista (en inglés)
* Perfil biográfico e artístico de Dani Karavan da páxina web de Praemium Imperiale (en inglés)

|  |  |
| --- | --- |
| Control de autoridades | 
* Wd: Q694726
* WorldCat
* VIAF: 95744241
* BIBSYS: 98037563
* BMT: 195063
* BNF: 14063935t
* CiNii: DA10449547
* DeutscheBio: 118559931
* Europeana: ID
* FAST: 66302
* GEC: 0522256
* GND: 118559931
* ISNI: 0000 0000 7841 3754
* LCCN: n81003587
* Munzinger: 00000022663
* NDL: 00514200
* NKC: jo2002101667
* NTA: 069496080
* RKD: 233622
* SNAC: w63j3ddr
* SUDOC: 069213267
* ULAN: 500010360

 |